
   Republika Hrvatska
 Trgovački sud u Zagrebu
  Zagreb, Amruševa 2/II

                                 40. St-4051/2016     

		
R E P U B L I K A   H R V A T S K A
R J E Š E NJ E
				

	TRGOVAČKI SUD U ZAGREBU po sucu Anti Galiću, kao stečajnom sucu, postupajući po prijedlogu Financijske agencije u stečajnom postupku nad dužnikom DUBRAVA GRADNJA d.o.o., Zagreb, Dubrava 132., OIB 99390036462, dana 22.siječnja  2019.

			        r i j e š i o    j e


Odbacuje se prijedlog Financijske agencije od 28.travnja 2016. za otvaranje stečajnog postupka nad DUBRAVA GRADNJA d.o.o., Zagreb, Dubrava 132., OIB 99390036462

Obrazloženje 
	

Nad pravnom osobom naznačenoj u izreci rješenje Financijska agencija je ovom sudu dana 28.travnja 2016. temeljem odredbe članka 444. stavak 2. Stečajnog zakona (N.N. br. 71/15 i 104/17, dalje: SZ) podnijela prijedlog za otvaranje stečajnog postupka.

Uvidom u izvadak iz sudskog registra utvrđeno je kako je rješenjem ovog suda, od 6.lipnja 2016., poslovni broj St-7491/15 nad dužnikom DUBRAVA GRADNJA d.o.o., Zagreb, Dubrava 132., OIB 99390036462 otvoren stečajni postupak (toč. I), i imenovan stečajni upravitelj (toč.II).
 
Prema odredbi članka 2. stavak 2. SZ-a stečajni se postupak provodi radi skupnog namirenja vjerovnika stečajnog dužnika, unovčenjem njegove imovine i podjelom prikupljenih sredstava vjerovnicima. 
Protivno je prirodi stečajnog postupka provoditi više stečajnih postupaka nad jednim dužnikom jer u takvom slučaju ne bi bilo moguće postići skupno namirenje vjerovnika stečajnog dužnika kako to nalaže citirana odredba stavka 1. članka 2. SZ-a. 



Stoga, kako je rješenjem ovog suda od 6.lipnja 2016., poslovni broj St-7491/15  nad dužnikom dužnikom DUBRAVA GRADNJA d.o.o., Zagreb, Dubrava 132., OIB 99390036462 otvoren stečajni postupak valjalo kao nedopušten odbaciti prijedlog Financijske agencije od 28.travnja 2016. za otvaranje stečajnog postupka nad dužnikom. 

Zagreb, 22.siječnja 2019. godine

        SUDAC:
    								      Ante Galić  v.r.
UPUTA O PRAVNOM LIJEKU:
Protiv ovog rješenja, nezadovoljna stranka može uložiti žalbu Visokom trgovačkom sudu Republike Hrvatske u roku od 8 dana po primitku rješenja,  a ulaže se putem ovog suda u 2 primjerka

Za točnost otpravka, ovlašteni službenik:
               							Valentina Delač

